Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A jogalkotásról szóló 1987. évi XI. törvény (a továbbiakban: Jat.) 5. § f) pontja meghatározza, hogy az
Paragraph Index: 710

A jogalkotásról szóló 1987. évi XI. törvény (a továbbiakban: Jat.) 5. § f) pontja meghatározza, hogy az állampolgárok alapvetõ jogai és kötelességei körében törvényben kell szabályozni különösen a személyhez fûzõdõ jogokat és kötelességeket. A 12. § (2) bekezdése szerint a jogszabály a kihirdetését megelõzõ idõre nem állapíthat meg kötelezettséget, és nem nyilváníthat valamely magatartást jogellenessé. A 46. § (1) bekezdése elõírja, hogy az Országgyûlés határozatban szabályozza az általa irányított szervek feladatait, a saját mûködését, és állapítja meg a feladatkörébe tartozó terveket. Az Alkotmány 59. és 61. §-ának érvényesülése érdekében megalkotott Avtv. 1. §-a értelmében az abban foglaltaktól csak törvény kifejezett rendelkezése alapján lehet eltérni akkor, ha a kivételt megengedõ törvény a kivétel hatálya alá tartozó adatfajtát és adatkezelõt is meghatározza. Az Avtv. 2. §-ában található értelmezõ rendelkezések szerint személyes adat a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható. Közérdekû adat az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévõ, a személyes adat fogalma alá nem esõ adat. A 3. § (1) bekezdése elõírja, hogy személyes adat akkor kezelhetõ – értve ez alatt a nyilvánosságra hozatalt is –, ha ahhoz az érintett hozzájárul, vagy azt törvény vagy – törvény felhatalmazása alapján, az abban meghatározott körben – helyi önkormányzat rendelete elrendeli. A (3) bekezdés alapján közérdekbõl is csak törvény rendelheti el az adatok nyilvánosságra hozatalát. Az Avtv. 4. §-ának rendelkezése szerint a személyes adatok védelméhez fûzõdõ jogot és az érintett személyiségi jogait – ha törvény kivételt nem tesz – az adatkezeléshez fûzõdõ más érdekek, ideértve a közérdekû adatok nyilvánosságát is, nem sérthetik.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes